Stack Overflow hacket – få brugere påvirket | Version2
Stack Overflow er blevet hacket - godt 250 brugere er påvirket af angrebet.
Niels Møller Kjemtrup Mandag, 20. maj 2019 - 8:48 0
Stack Overflow, en populær spørgsmål og svar-side for programmører, er blevet hacket. Det skete den 17. maj. Angriberen har haft held med at opsamle data på omkring 250 brugere af siden – herunder IP-adresse, navne og e-mailadresse.
Hackerne havde held til at udnytte en sårbarhed i Stack Overflows udviklingsmiljø, og næsten en uge senere tiltvang de sig adgang til produktionsversionen.
»Den 11. maj foretog angriberen en ændring på vores system og gav sig selv priviligeret adgang på produktion. Ændringen blev hurtigt opdaget, og vi fjernede deres adgang over hele netværket, påbegyndte en undersøgelse af overtrædelsen og begyndte at sanere overtrædelsen,« skriver Mary Ferguson, VP of Engineering ved Stack Overflow, i en opdatering om hændelsen.
Stack Overflow har over 10 millioner registrerede brugere og 50 millioner besøgende hver måned.